প্রসঙ্গত, মেয়ের ভিসায় যাতে শোভন চট্টোপাধ্যায় স্বাক্ষর করে দেন, তার দাবিতে রত্না চট্টোপাধ্যায় যতই ধরনায় বসুন না কেন, মেয়র কিন্তু নিজের সিদ্ধান্তে এখনও অনড়। সকালে পুলিস গিয়ে তাঁকে উঠে যাওয়ার জন্য অনুরোধও করেন।
 নিজস্ব প্রতিবেদন:  মেয়রের গোলপার্কের বাড়ির সামনে ধরনার জের। শোভন চট্টোপাধ্যায়ের  দায়ের করা অভিযোগের ভিত্তিতে তাঁর ‘প্রাক্তন’ স্ত্রী রত্না চট্টোপাধ্যায়কে গ্রেফতার করল পুলিস। শান্তিভঙ্গের দায়ে তাঁকে গ্রেফতার করা হয়। প্রসঙ্গত, মেয়ের ভিসায় যাতে শোভন চট্টোপাধ্যায় স্বাক্ষর করে দেন, তার দাবিতে রত্না চট্টোপাধ্যায় যতই ধরনায় বসুন না কেন, মেয়র কিন্তু নিজের সিদ্ধান্তে এখনও অনড়। সকালে পুলিস গিয়ে তাঁকে উঠে যাওয়ার জন্য অনুরোধও করেন। মেয়র পত্নী রত্না চট্টোপাধ্যায়ের কথায়, তাঁদের মেয়ে জার্মানিতে পড়তে যাওয়ার সুযোগ পেয়েছে। সেখানকার নিয়ম অনুযায়ী, ভিসায় বাবা-মা দু’জনের স্বাক্ষর থাকা প্রয়োজন। কিন্তু, রত্না চট্টোপাধ্যায়ের সঙ্গে বিচ্ছেদের মামলা চলায়, মেয়ের জার্মানি যাওয়ার ভিসায় স্বাক্ষর করেননি বাবা শোভন চট্টোপাধ্যায়।